Birger Hernes

Birger Hernes (1934–2023) var en norsk industrimann og politiker for Høyre.

Han vokste opp i Åsen og på Frosta, i en småbruker- og fiskerfamilie.

Birger Hernes utdannet seg til ingeniør i Sverige, og i 1971 kom han til NOBØ Fabrikker i Stjørdal som sjef for driftsavdelingen. Han var avdelingssjef ved Norplasta før han kom tilbake til NOBØ som fabrikksjef i slutten av 1970-årene. Da NOBØ gikk konkurs i 1992, ble fabrikken i Stjørdal kjøpt av lokale investorer og videreført som Nobø Electro AS. Hernes var administrerende direktør frem til utgangen av 1995. 

Hernes var styreformann i NHO Nord-Trøndelag 1993–1997.

Hernes var medlem av Stjørdal kommunestyre 1976–1983, 2. viseformann i Nord-Trøndelag Høyre 1977–1979 og medlem av Nord-Trøndelag fylkesting og fylkesutvalg 1980–1987. Hernes var Høyres fylkesordførerkandidat ved valget i 1983 og formann i Høyres fylkestingsgruppe i perioden 1984–1987.

Hernes var Høyres 2. vara til Stortinget fra Nord-Trøndelag 1981–1989 og møtte i alt 40 dager for statsråd Wenche Frogn Sellæg.

 Referanser 

 Eksterne lenker 


Kategori:Høyre-politikere i Nord-Trøndelag
Kategori:Vararepresentanter til Stortinget
Kategori:Lokalpolitikere i Stjørdal
Kategori:Norske bedriftsledere
Kategori:Personer fra Frosta kommune